Madrido Adolfo Suareso tarptautinis oro uostas
Madrido Adolfo Suareso tarptautinis oro uostas (isp. Aeropuerto Adolfo Suárez Madrid-Barajas) – tarptautinis oro uostas Madride, didžiausias ir judriausias Ispanijos oro uostas, Europoje – 6-as judriausias ir antras pagal dydį po Paryžiaus Šarlio de Golio tarptautinio oro uosto. 2018 m. keleivių srautas siekė beveik 58 milijonus žmonių. Turi keturis kilimo ir tūpimo takus. Nuo 2014 m. kovo 24 d. oro uostui suteiktas Adolfo Suareso, pirmojo demokratinės Ispanijos ministro pirmininko, vardas. Oro uoste yra penki terminalai (4-asis terminalą, atidarytas 2006 m., šiuo metu yra vienas didžiausių pasaulyje terminalų). Šis oro uostas yra pagrindinė Iberia ir Air Europa oro linijų būstinė. Būtent Iberia Airlines skrydžiai sudaro 40% visų šio oro uosto skrydžių.